**VPRAŠANJA IN ODGOVORI – 4**

Javni razpis za sofinanciranje projektov izgradnje ekonomsko-poslovne infrastrukture podjetniških inkubatorjev) v Savinjsko-Šaleški premogovni regiji v okviru Sklada za pravični prehod v obdobju 2025-2027

Številka: 4300-2/2025-1630-31

Datum: 12. 5. 2025

1.S Kemijskim institutom smo že podpisali kupoprodajno pogodbo za 18,1% parcelo, na kateri bomo soinvestitor v objekt. Lastništvo še v ZK ni razvidno. Ali prilagamo kupoprodajno pogodbo in sporazum k vlogi, ali samo obrazložimo v IP situacijo glede soinvestitorstva s KI.

ODGOVOR: V vlogi predložite prilogo: Sporazum o soinvestitorstvu ter v IP podajte ustrezno obrazložitev glede soinvestitorstva.

2.Kaj vpišemo v polje 3.1.3 – celotno vrednost projekta? Kaj vpišemo pod 3.1.8 – samo del DDV, ki je povračljiv in je edini neupravičen strošek na projektu ali tukaj pustimo 0,00, saj povračljiv DDV navajamo že v točki 3.1.6 ?

ODGOVOR: V polje 3.1.3 vnesite celotno vrednost projekta (z nepovračljivim DDV v tekočih cenah) brez povračljivega DDV.

V polje 3.1.8. vnesite znesek neupravičenih stroškov projekta, v kolikor so pri projektu načrtovani. V to polje ne vnašate povračljivega DDV.

3.Glede NRP – mi imamo v NRP celotno vrednost projekta, vključno s povračljivim DDV, saj ga je dejansko potrebno plačati in je del investicije z razliko, da je neupravičen strošek in ga financiramo izključno iz proračuna, ker ga dobimo povrnjenega. Je tako logično?

ODGOVOR: V NRP občine je lahko prikazana vrednost projekta s povračljivim DDV. (V polju 3.1.6. obrazca 1 je prikazana informativna vrednost povračljivega DDV, kar omogoča sledljivost z NRP)

4.Napaka v tekstu obrazca 1, poglavje 3.2.3 (Število novo ustvarjenih delovnih mest, ki jih bodo ustvarila novoustanovljena podjetja vključena v inkubator v obdobju treh (3) let od zaključka projekta) – ali boste menjali obrazec ali veljajo določila iz razpisa, da je za ta kazalnik rezultata obdobje petih let od zaključka projekta, da ne bo kdo napačno razumel rok doseganja tega kazalnika rezultata?

ODGOVOR: Pravilna dikcija kazalnika je navedena v 3. odstavku 2.4 točke javnega razpisa: »število novo ustvarjenih delovnih mest, ki jih bodo ustvarila novoustanovljena podjetja vključena v inkubator v obdobju petih (5) let od zaključka projekta«

V točki 3.2.3. objavljenega obrazca 1 je napaka. Obrazec 1 je v točki 3.2.3 popravljen in objavljen na spletni strani MKRR.